மாயக் கயிறு.. பாறாங்கல்

மாயக் கயிறு.. பாறாங்கல் கிண்ணியா பாயிஸா அலி 01.! மாயக் கயிறு! ! பூண்டு மணமும் குக்கர் விசிலொலியும் தாண்டி! கனவுகளால் மட்டுமே பயணப்பட முடியும். ! இரைச்சலும் எதிர் கூற்றுகளும் மட்டுமே! இரைந்து கிடக்கும் செவிப்பறைகள்! ஒரு மென்மையான பாடலை ரசிப்பதும் ! நீளமான கூர் நகங்கள் பூவாகித் தேன் சொரிவதும் ! கனவுகளுக்குள் மாத்திரமே சாத்தியமாதல் கூடும். ! சதாவும் புழங்கப்படும் கூடமொன்று ! தேய்ந்த கால்தடம் தவிர வேறதைத்தான் பார்த்திருக்கும். ! பறக்கவிட்டிருக்கிறேன் கனவுகளை ! பிரபஞ்சத்தின் எல்லை வரை! ஒரு காற்றாடி போலே ! பயமேது எரிமலை சாக்கடை பற்றியெல்லாம் ! ஏனெனில்! தெய்வீகமே நுண்ணிழைகளாகித் திரிந்திருக்குமென்! காற்றாடியின் மாயக்கயிறு ! வலிமையானதும் உன்னதமானதுங்கூட..! 02.! பாறாங்கல்! ! தென்றலின் தொடர்வரவு! சடாரென நிறுத்தப் படுகையில் ! முற்றம் வெற்றிடத்தாலே நிறைக்கப் படுகிறது.! புழுக்கமே மிக அடர்வாய் பூத்திருக்க ! ஒரு பூத்தானும் அசையேனென அடம் பிடிக்கிறது.! வலிய பாறாங்கல்லாய் அடைத்துப் போட்டிருக்கிறாய் வாசற்கதவை! உன் நீடித்த மௌனங்களால்! எந்தக் கோலால் புரட்ட எத்தனிக்கலாம் ! எதற்கெனப் புரியாத இப்பாறாங்கல்லை